சுனி கோட்டால்

சுனி கோட்டால்(Chuni Kotal) (1965-16 ஆகத்து 1993) ஒரு ஆதிவாசி சமூகத்தைச் சேர்ந்த சமூக ஆர்வலரும் இந்தியாவில் குறிப்பாக பாதிக்கப்படக்கூடிய பழங்குடி குழுவான லோத்தா சமூகத்திலிருந்து பட்டம் பெற்ற முதல் பெண்மணியும் ஆவார். 1992 ஆம் ஆண்டில் இவரது மரணம் கல்வி நிறுவனங்களில் பழங்குடி சமூகங்கள் எதிர்கொள்ளும் முறையான பாகுபாடு பற்றிய குற்றச்சாட்டுகளுக்கு தேசிய கவனத்தை ஈர்த்தது.

 சொந்த வாழ்க்கை 
1965 ஆம் ஆண்டில், மேற்கு வங்காளத்தின் மேற்கு மிட்னாபூர் மாவட்டத்திலுள்ளள கோல்திகி கிராமத்தில், 3 சகோதரர்கள் மற்றும் 3 சகோதரிகளுடன் ஒரு ஏழை லோத்தா குடும்பத்தில் பிறந்தார்.

கோட்டால் 1990 ஆம் ஆண்டில் மன்மத சவார் என்பவரை பாரம்பரிய மத சடங்குகளைத் தவிர்த்து திருமணம் செய்து கொண்டார். இவரின் கணவர் கரக்பூரில் உள்ள இரயில்வே பணிமனையில் பணிபுரிந்து வந்தார்.The Changing Status of Women in West Bengal, 1970-2000: The Challenge Ahead, by Jasodhara Bagchi, Sarmistha Dutta Gupta. Published by SAGE, 2005. . Tribal Women - Page 141.

 கல்வியும் தொழிலும் 
பள்ளியில் படிக்கும்போது 1983 ஆம் ஆண்டில் தனது லோத்தா சமூகத்தினர் குறித்து கிராமங்களில் சமூகப்பணியினை மேற்கொண்டார்.

1985 ஆம் ஆண்டில், வித்யாசாகர் பல்கலைக்கழகத்தில் மானுடவியலில் பட்டம் பெற்றார். இவ்வாறு லோத்தா சமூகத்தைச் சேர்ந்த முதல் பெண்மணி ஆனார்.Dust on the Road: The Activist Writings of Mahasweta Devi, by Mahasveta Devi, Maitreya Ghatak. Published by Seagull Books, 1997. . The Story of Chuni Kotal - Page 136. பட்டம் பெற்று இரண்டு ஆண்டுகளுக்குப் பிறகு, மிட்னாப்பூரில் உள்ள 'இராணி சிரோமனி ஆதிதிராவிட பெண்கள் விடுதியில்' விடுதி கண்காணிப்பாளராக நியமிக்கப்பட்டார். இங்கு மீண்டும் தனது பழங்குடியின சமூகத்துக்கு அளிக்கப்பட்ட களங்கத்தை எதிர்கொள்ள வேண்டியிருந்தது.The Changing Status of Women in West Bengal, 1970-2000: The Challenge Ahead, by Jasodhara Bagchi, Sarmistha Dutta Gupta. Published by SAGE, 2005. ISBN 0-7619-3242-9. Tribal Women - Page 141.

வித்யாசாகர் பல்கலைக்கழகத்தில் முதுகலை படிப்பின் போது, பல்கலைக்கழக நிர்வாகிகளால் பாகுபாடு காட்டப்பட்டதாகக் கருதினார்.Economic and Political Weekly, she was the first lodha graduate women. Published by Sameeksha Trust., 1985. Page 1467 1991 ஆம் ஆண்டில், தோல்வியடைந்த பின்னர் இது குறித்து புகார் அளித்தார். மேலும் இவர் ஒரு முன்னாள் குற்றவியல் பழங்குடியினரைச் சேர்ந்தவர் என்பதால் மாநில கல்வி அமைச்சரால் ஒரு உயர்மட்ட விசாரணை ஆணையம் அமைக்கப்பட்டது.

 இறப்பு 
1992 ஆகஸ்ட் 14 அன்று, மிட்னாப்பூரில் பல ஆண்டுகளாக சாதிவாத மற்றும் இனவெறி துன்புறுத்தல்களால் விரக்தியடைந்த சுனி கோட்டால் அங்கிருந்து வெளியேறி, கரக்பூரில் உள்ள ரயில்வே பணிமனையில் இருந்த தனது கணவர் மன்மத சாவரை சந்திக்கச் சென்றார். அங்கு சுனி கோட்டால் 1992 ஆகஸ்ட் 16 அன்று தனது 27 வயதில் தற்கொலை செய்து கொண்டார்.

இவரது மரணம் மேற்கு வங்காளம் மற்றும் கிழக்கு இந்தியாவில் ஊடகங்களில் அரசியல், மனித உரிமைகள் மற்றும் சமூக சர்ச்சையின் மைய புள்ளியாக மாறியது. மேற்கு வங்காளத்தில் பாரம்பரியமாக பிராமண-பனியா சமூகம் ஆதிக்கம் செலுத்துகிறது.

இவரது மரணத்தைத் தொடர்ந்து, கொல்கத்தா ‘பங்களா தலித் சாகித்ய சன்ஸ்தா’ என்ற அமைப்பு, கொல்கத்தாவில் உள்ள தெருக்களில் பல்வேறு கருத்தரங்குகள் மற்றும் தெரு மூலைகள் மூலம் ஒரு பொதுமக்கள் இயக்கத்தை ஏற்பாடு செய்தது, பல்கலைக்கழக ஆசிரியர்களுக்கு எதிராக தெரு நாடகத்தையும் நடத்தியது.

 கௌரவங்கள் 
1993 முதல், இது ஒவ்வொரு ஆண்டும் கொல்கத்தாவில் வருடாந்திர 'சுனி கோட்டல் நினைவு சொற்பொழிவு' ஏற்பாடு செய்யப்படுகிறது. பின்னர் இந்திய அரசின் கல்வித் துறையால் இவரது வாழ்க்கை வரலாற்றை மையமாகக் கொண்டு ஒரு ஊக்கமளிக்கும் காணொளித் திரைப்படம் தயாரிக்கப்பட்டது. 

இவரது கதையை பிரபல எழுத்தாளர்-ஆர்வலர் மகாசுவேதா தேவி வங்காள மொழியில் பியத்கண்டா (1994) என்ற தலைப்பில் எழுதியுள்ளார்.

 மேற்கோள்கள் 

 வெளி இணைப்புகள் 
 Review of Mahasweta Devi's The Book of the Hunter by Uma Mahadevan-Dasgupta in தி இந்து. Retrieved 23 March 2007.

பகுப்பு:வங்காளப் பெண் அறிவியலாளர்கள்
பகுப்பு:தலித் சிந்தனையாளர்கள்
பகுப்பு:மேற்கு வங்காள அறிவியலாளர்கள்
பகுப்பு:இந்தியப் பெண் சமூக அறிவியலாளர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:1992 இறப்புகள்
பகுப்பு:1965 பிறப்புகள்